**NAČRT DELA ZA 5. RAZRED / 11. teden (25. 1. – 29. 1. 2021)**

*Drage učenke, dragi učenci!*

*Še vedno se družimo na daljavo. Z dobro voljo in pravo energijo bomo uspešni tudi v tem delovnem tednu. Pazite na svoje zdravje.*

*Pozdravljamo vas vaše učiteljice Angelika, Vanja, Maja, Urška in Petra*

Tu je načrt dela:

**SLJ**

1. **BERILO: Marjan Prosen – LIRA (stran 125 – 127)**

* **Najprej si oglej, kakšno glasbilo je lira:**

<https://sl.wikipedia.org/wiki/Lira_(glasbilo)>

**Nato pa še, kakšno je ozvezdje Lire:**

<https://www.google.com/search?q=ozvezdje+Lire&tbm=isch&chips=q:ozvezdje+lire,online_chips:lyra&sa=X&ved=2ahUKEwjb4Jz_i6ruAhV7A2MBHc8BDl0QgIoDKAZ6BAgCEBk&biw=1034&bih=720#imgrc=REqbW_DF_VjTjM>

* Se spomniš male morske deklice? Žrtvovala se je za svojo ljubezen.
* Kaj pa se je zgodilo Orfeju? Preberi na strani 125 – 127. Preberi tiho in nato še glasno.
* Kaj čutiš ob prebranem?
* Ustno odgovori na vprašanja ob prvih dveh pikah na zeleni podlagi.

Več o zgodbi se bomo pogovorili skupaj pri pouku.

1. **Delo z DZ:**

Nadaljujemo s 4. poglavjem.

* Pripravi **zvezek** in napiši naslov SAMOSTALNIK. Nato prepiši Jezikovni kotiček (DZ, str. 87 zgoraj).
* Zapri oči in si sebe predstavljaj na sankah sredi zelo zasnežene sončne pokrajine. V zvezek **nariši** stvari, ki bi jih ustvaril v tem svojem namišljenem zimskem svetu. V zgornji tabeli na strani 87 jih **poimenuj.** Nato **napiši pripoved** z naslovom **Zimska zgodba** o svojih domišljijskih dogodkih in zimskih podobah. Prebral nam jo boš.
* **Reši 1. vajo** na straneh 88 in 89. Šaljivo pesem smo že pisali, ko smo bili v šoli, zato tega ne rešuj. Razen, če imaš še kakšno na zalogi☺
* Zdaj pa je čas za **»igranje«.** Glej DZ, stran 91/ 5. vaja. Poskusili bomo pri pouku, lahko pa se igrate tudi doma. Kaj misliš, kdo bo zmagal?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**MAT**

1. **Ob posnetku** ponovi, kako množimo z dvomestnim številom:

<https://www.youtube.com/watch?v=WoD3DLd9dtg&list=UU-C6pYy3h-sqbToKn0wGlCA>

Če znaš poštevanko, ni težko. Se strinjaš?

1. Zdaj pa na delo veselo.

Pripravi **karo zvezek**. Napiši MNOŽENJE Z DVOMESTNIM ŠTEVILOM in reši vaje na strani 76 » Brez muje se še čevelj ne obuje«. POZOR: 14. vaja\* NI OBVEZNA\*.

1. Ti je uspelo? Super.

Za sprostitev pa reši **Minuto za deljenje** na strani 76. Si res porabil le minuto?

1. Lahko se »pozabavaš« še z **Zabavno matematiko** v spletni učilnici.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**NIT**

**Čaka nas novo (3.) poglavje: ZRAK (DZ 42 – 65)**

**Kaj je zrak in katere lastnosti ima?**

1. **Najprej si pozorno oglej posnetek in ugotovi, koliko že veš o zraku:**

<https://www.youtube.com/watch?v=-c_fCFX2i38>

1. Tako. Zdaj si pripravljen na naloge v **DZ.**

* Preberi besedilo na strani 42 in 43. Reši »Kaj že veš« ter 1., 2. in 3. nalogo.
* Preberi »Zanimivost« na strani 43.
* Kaj se dogaja z zrakom pri segrevanju? Preberi na strani 44. Če želiš, se lahko tudi sam prepričaš in rešiš »Dejavnost« v DZ, str. 44 zgoraj.

1. Nato zapiši **v zvezek** večji naslov ZRAK in nato manjšega: Sestava zraka in njegove lastnosti. Nato **prepiši**:

* Zemljo obdaja plast zraka, ki jo imenujemo OZRAČJE ali ATMOSFERA. Zrak je ZMES PLINOV. Največ je DUŠIKA, nato petina KISIKA, preostalo pa so OGLJIKOV DIOKSID, VODNA PARA in DRUGI PLINI.
* Zrak IMA MASO.
* Zrak s svojo težo v vseh smereh PRITISKA na vse, česar se dotika. Temu pravimo ZRAČNI TLAK.
* Ob segrevanju se zrak RAZTEZA, ima višjo temperaturo. Lastnosti, ki se spreminjajo pri segrevanju ali ohlajanju zraka so gostota, prostornina in temperatura.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**DRU**

**SREDNJI VEK**

To je obdobje, ki je sledilo propadu rimske države. Na današnje slovensko ozemlje so se priselili naši predniki Slovani. Na območju današnje avstrijske Koroške so ustanovili kneževino KARANTANIJO. Več o tem si **preberi v DZ na strani 112.**

Nato **reši 7. vajo** na strani 114.

**V zvezek** napiši večji naslov SREDNJI VEK in nato še manjšega: Karantanija.

Nariši knežji kamen, simbol knežje oblasti.

Več zanimivosti o Karantaniji si oglej na naslednjem posnetku:

<https://www.youtube.com/watch?v=0zUaXkfF7kk>

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**GOS**

**Živalska vlakna – ponavljanje**

1. **Ustno odgovori na naslednja vprašanja:**
2. Na kaj najprej pomisliš ob besedah TEKSTILNI IZDELKI in OBUTEV?
3. Kdaj so te prvič oblekli in obuli? Kakšna je obleka dojenčka? Kakšni so njegovi prvi čeveljčki?
4. Katero od navedenih vlaken je živalskega izvora?

A) lan B) bombaž C) svila D) konoplja

1. Kakšne barve volne lahko pridobivamo od ovc? V katerem letnem času nosimo volnena oblačila? Zakaj?
2. Kdo je čuval skrivnost pridobivanja svile kar 3000 let? Svila je mehka in šelesteča. Za katera oblačila jo uporabimo?
3. **V zvezek** **nariši** kolekcijo volnenih **ali** svilenih oblačil po tvojem okusu.
4. **Spoznaj jezersko – solčavsko ovco. Všeč ti bo:**

<https://www.youtube.com/watch?v=G-dkMlWWdn4>

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**LUM**

Mozaik – nadaljuješ delo prejšnjega tedna. Veliko uspeha!

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ne pozabi na **glasbo**, **šport, izbirne predmete** in **tuje jezike**.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Priporočamo:**

- Spletna stran šole Delo na daljavo, ustvarjanje učencev/ Športne vsebine/ Učenci učencem…. Lahko sodeluješ! [osrj.foto@gmail.com](mailto:osrj.foto@gmail.com) -Interaktivne vaje.- Izodrom.-Druge izobraževalne vsebine (TV, splet).- Branje.- [www.safe.si/novice/](http://www.safe.si/novice/)